2.+Ρυθμός+Διάδοσης+Του+Facebook

Αναμφισβήτητα, ένα τόσο <<δυνατό>> τεχνολογικό επίτευγμα, όπως είναι το facebook, δεν θα μπορούσε να έχει μικρό αριθμόχρηστών παγκοσμίως. Είναι πολύ ενδιαφέρον, επομένως, να μελετηθεί ο αριθμός των χρηστών του facebook και της ηλικίας στην οποία κυμαίνονται αυτοί, τόσο παγκοσμίως, όσο και στην Ελλάδα ιδιαίτερα. Επίσης, αξιοπερίεργο θα ήταν να συνειδητοποιήσουμε την συχνότητα που το χρησιμοποιούμε στην καθημερινότητά μας.Τέλος, πολλούς θα τους απασχολούσε το ότι ένα τόσο διαδεδομένο και εύχρηστο κοινωνικό δίκτυο, δεν έχει εδραιωθεί σε μεγάλες χώρες του κόσμου, όπως είναι η Κίνα και η Βραζιλία. Το facebook ιδρύθηκε το 2004 και, όπως είναι φυσικό, έχει παρουσιάσει σε παγκόσμιο επίπεδο ποικίλες αυξομειώσεις στον αριθμό των χρηστών. Σήμερα, έχει ξεπεράσει το ποσό των **800 εκατομμυρίων μελών** σε όλο τον κόσμο (ενώ το 2004 που πρωτοεμφανίστηκε είχε μόλις 1 εκατομμύριο ενεργούς χρήστες!) και καταλαμβάνει την δεύτερη θέση στα πιο δημοφιλή sites (μετά το google). Η Ελλάδα, σύμφωνα με στοιχεία του facebook, το 2010 καταλάμβανε την 26η θέση στην χρήση του. Πιο συγκεκριμένα:


 * 2008:** 505.000 χρήστες
 * 2009:** 1.639.000 χρήστες
 * 2010:** 2.838.700 χρήστες

Δηλαδή, μέσα σε μόλις 2 χρόνια, η αύξηση των χρηστών του facebook στην χώρα μας, άγγιξε το 462%!! Δεν αποτελεί έκπληξη λοιπόν ότι τον τίτλο του γηραιότερου χρήστη την καταλαμβάνει Έλληνας και μάλιστα διανύει το 104ο έτος της ηλικίας του!!

Ποιες είναι όμως οι πιο συνηθισμένες ηλικίες που συναντά κανείς στο facebook; Στο παρακάτω διάγραμμα, φαίνεται το **ηλικιακό προφίλ** των χρηστών του: Σύμφωνα με αυτό, ο μεγαλύτερος αριθμός των χρηστών του, κυμαίνεται στις ηλικίες 18-34. Σε αυτές τις ηλικίες, το άτομο είναι αρκετά μεγάλο και ώριμο, έτσι ώστε να πάρει τις κατάλληλες αποφάσεις για την ζωή του υπεύθυνα. Τι γίνεται όμως στην περίπτωση καταπάτησης των κανόνων ηλικίας; Δεν είναι λίγες οι περιπτώσεις που άτομα κάτω των 13 ετών (που δηλαδή δεν έχουν δικαίωμα χρλησης του) χρησιμοποιούν προφίλς χωρίς την πραγματική τους ηλικία και συμμετέχουν στο facebook. Πιο συγκεκριμένα, σύμφωνα με την έρευνα Social Networking, Age and Privacy, το 38% των παιδιών από 9 έως 12 ετών χρησιμοποιούν γενικώς κοινωνικά δίκτυα, ενώ ένα στα πέντε από αυτά χρησιμοποιούν αποκλειστικά το facebook παρά το όριο ηλικίας!! Συνταρακτικά είναι επίσης τα νέα σχετικά με την **συχνότητα χρήσης** του παρόντος κοινωνικού δικτύου. Έρευνες έδειξαν ότι πέρισι, ο μηνιαίος μέσος όρος χρήσης του facebook καθημερινά από κάθε Αμερικάνο πολίτη, ήταν περίπου 287 λεπτά. Η πιο πρόσφατη <<μέτρηση>> που πραγματοποιήθηκε τον Σεπτέμβριο του 2011, μας αφήνει άναυδους, αφού παρουσιάστηκε αύξηση κατά 42%! Δηλαδή η χρήση του ανήλθε στα 410 λεπτά τον μήνα!! Σε παγκάσμιο επίπεδο, σύμφωνα με άλλες έρευνες και λαμβάνοντας υπ' όψιν τον τεράστιο αριθμό των χρηστών, κατά μέσο όρο, ένας χρήστης του δαπανεί 55 λεπτά την ημέρα σε αυτό. Είναι πραγματικά τρομακτικό το πόσα λεπτά συνολικά μηνιαίαδαπανώνται σε αυτό, αφού ξεπερνούν τα 700 δις!! Μέσα σε αυτή την μανία του facebook, υπάρχουν και κάποιες **χώρες οι οποίες δεν το χρησιμοποιούν**. Οι πιο γνωστές είναι η Κίνα και η Βραζιλία. Πιο συγκεκριμένα, οι κάτοικοι της Βραζιλίας παρουσιάζουν περιορισμένο ενδιαφέρον για το παρόν κοινωνικό δίκτυο. Στην Κίνα όμως τα πράγματα δεν είναι ακριβώς έτσι. Το facebook δεν είναι διαδεδομένο εκεί λόγω του ότι έχει απαγορευτεί η πρόσβαση σε αυτό από την άρχουσα τάξη στο Πεκίνο!! Βέβαια, υπάρχουν κι άλλες χώρες με μηδαμινό ή και ανύπαρκτο ενδιαφέρον για την εν λόγω υπηρεσία. Μερικές από αυτές είναι η Ιαπωνία, το Ιράν και η Ρωσία. Αυτά ήταν τα πλέον εντυπωσιακά και ιδιαίτερα στοιχεία αναφορικά με την καθημερινότητα και το facebook. Συμπερασματικά, βλέπουμε υπερπληθώρα χρηστών παγκοσμίως, ποσοστά χρήσης που πολλές φορές ξεπερνούν τα φυσιολογικά πλαίσια και μεγάλο αριθμό χρηστών οι οποίοι είναι κάτω του ορίου ηλικίας για την χρήση του. Γι' αυτο'υς τους λόγους, το facebook θα ήταν καλό να χρησιμοποιείται σαν εργαλείο κοινωνικοποίησης αλλά πάντα με μέτρο και σαν συμπλήρωμα στη ζωή. Η υπερβολική χρήση και η μη τήρηση των κανόνων του (όπως η καταπάτηση του ορίου ηλικίας) δεν προξενούν τίποτ' άλλο εκτός από δεινά.